Voronegia
Voronegia vel Voronežia (Russice Воронеж, tr. Voronež) est urbs in parte Europaea Foederationis Russicae, metropolis regionis Voronegiensis. Fere 1 060 milia incolarum (anno 2018) habet. Ad flumen eiusdem nominis sita est, prope ad ostium eius, ubi in Tanaim effunditur.

Voronegia est valens sedes industriae (praesertim constructionis machinarum, fabricae metallorum, electronicae et chemicae) atque vecturae (stationes ferriviarias et aeroportum habens).

Historia 
Anno 1586 ut arx condita, Voronegia anno 1696 locus constructionis primae classis regularis militaris Russicae fuit. Annis ab 1725 ad 1928 metropolis gubernii erat, dein metropolis regionis facta est. Anno 1918 Voronegiam mota est Universitas Iurievensis (olim Dorpatensis, nunc Tartuensis), quae facta est basis Universitatis Voronegiensis. Tempore Belli Magni Patrii urbs anno 1942 partim a copiis Germanicis occupata, die 25 Ianuarii 1943 liberata est a copiis Sovieticis. Anno 2008 ornata est titulo Urbis gloriae militaris.

Incolae noti

Nati 
 Alexius Koltsov
 Ioannes Bunin
 Nicolaus Gay
 Samuel Maršak
 Ioannes Nikitin
 Andreas Platonov

Mortui 
 Michael Cvet
 Ioannes Nikitin

Notae

Nexus externi 

 Pagina de Voronegia Encyclopaediae Russicae Magnae 

 
Urbes milies milium incolarum